Če bi radi izvedeli več o zdravju, zdravi hrani in trajnostnemu načinu življenja, vas vabim da se v naslednjem tednu udeležite dogodka Hrana & Zdravje od A do Ž​, ki bo potekal v Cankarjevem domu v Ljubljani.



Med 23. in 25. majem bo potekalo več kot 40 predavanj na temo zdravja in zdravega načina življenja, na voljo bodo tudi brezplačne meritve in svetovanja povezana s to tematiko. Strokovnjaki iz različnih področij so za vas pripravili poučna predavanja in veliko zanimivosti o zdravju in zdravem načinu življenja, povezanim s hrano, okoljem in vašim boljšim počutjem. Več o dogodku si lahko preberete na: www.hranainzdravje.si .

**Zadruga KonopKo** bo v sodelovanju z **Mednarodnim inštitutom ICANNA** pripravila predavanje na temo **"Bistveni poudarki o konoplji v prehrani in zdravstvu"**.

Vabimo vas na predavanje, ki ga bosta izvedla predavatelja iz inštituta ICANNA, naša častna članica, **Doc. dr. Tanja Bager** in **Željko Perdija, dr. med., spec.**, sicer tudi direktor in nosilec dejavnosti interne medicine v Centru za interno in interventno medicino CIIM Plus.

Njunega predavanja **"Konoplja kot esencialno živilo?"** in **"Terapevtski potenciali kanabinoidov in najpogostejše indikacije za uporabo"** se boste lahko udeležili:

**v sredo, 24. maja, ob 18. uri, v dvorani E2 (Etaža -2)**.

Z veseljem bosta odgovarjala tudi na vaša vprašanja.

Vstopnice si priskrbite: www.cd-cc.si/sl/literatura-humanistika/hrana-zdravje-od-a-do-z-13262/

Konoplja je zaKon!

*P.s.: Ali ste vedeli, da po najnovejših podatkih več kot 80% bolezni sodobnega časa povzroči ravno hrana in nezdrav način življenja. Ampak, kaj je zdrava hrana in zdrav način življenja?*

*Še nikoli ni bilo toliko napisanega o zdravi hrani in še nikoli ni bilo toliko obolelih.*

*Danes v poplavi informacij povprečen človek težko izlušči kaj je zdravo in kaj ne, saj so te informacije pogosto zavajajoče. A prišli smo do točke, ko so nam verodostojne informacije o zdravju in hrani nujno potrebne, saj število prekomerno težkih narašča, vse več je med njimi tudi otrok, število diabetikov je iz dneva v dan večje, da ne govorimo o drastičnem porastu alergij in avtoimunskih bolezni. Če želimo svoj napačen življenjski slog spremeniti, ga moramo najprej prepoznati.*

*Kaj je zdravo in kaj ne, se bomo spraševali na dnevih zdrave hrane in zdravega življenja HRANA IN ZDRAVJE OD A DO Ž, kjer bomo na enem mestu gostili več kot 50 vodilnih strokovnjakov s področja zdravja, zdravega okolja in zdrave hrane. Z izborom strokovnjakov jamčimo, da bodo informacije, ki jih boste izvedeli na dogodku, ravno tiste, ki vam bodo pomagale poiskati pravo pot do zdravja in bolj zdravega življenjskega sloga.*

*Na dogodku bo več kot 40 različnih predavanj, ki se dotikajo vseh področij: od hujšanja do alergij, glutena, diabetesa, prehranskih motenj, srčno-žilnih bolezni, avtoimunskih bolezni, hormonskih težav, prehranjevanja v posebnih obdobjih (otroštvu, nosečnosti, starosti…) in veliko drugih zdravstvenih stanj, ki so povezana s hrano. Dotaknili se bomo tudi prehranskih prevar in zdrave pridelave hrane ter skupaj poiskali načine, kako kljub vsem okoljskim pastem živeti in jesti zdravo.*